
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στη θέση Πλακωτό της Κοινό¬ 
τητας Μαγούλας Αττικής, για την ολοκλήρωση του Διεθνούς Εμπο- 
ρευματικού Κέντρου Αθηνών . 1 

ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημίωσης για την απαλλοτρίωση 
έκτασης στην περιοχή Κάστρου, Δήμου Μύρινας της νήσου Λήμνου 


Ν. Λέσβου. 2 

Ανακοίνωση παρακατάθεσης αποζημίωσης ακινήτων που απαλλοτριώ- 
θηκαν αναγκαστικά για την κατασκευή της οδού από Π. ΧΑΛΚΙΟ- 
ΠΟΥΛΟ προς ΤΡΙΚΛΙΝΟ - Τμήμα 4ο Χ.Θ. 0.+112,34 μέχρι 

Χ.Θ. 0+365,57 . 3 

Ανακοίνωση παρακατάθεσης αποζημίωσης ακινήτων που απαλλοτριώ- 
θηκαν αναγκαστικά για την διαπλάτυνση της οδού Δερβένι - Μα- 
μουσιά από Χ.Θ. 1 +000 μέχρι 2+400 και κατασκευή τεχνικού στη 

Χ.Θ. 0+450 . 4 

Ειδοποίηση παρακατάθεσης συμπληρωματικής οριστικής αποζημίωσης 
ιδιοκτητών έκτασης που βρίσκεται στην περιοχή του Δήμου Ελευσί¬ 
νας Ν. Αττικής και που απαλλοτριώθηκε υπέρ και με δαπάνη του 
Ο.Σ.Κ., με σκοπό την ανέγερση διδακτηρίου του 8ου Δημοτικού 

Σχολείου Ελευσίνας Ν. Αττικής . 5 

Ειδοποίηση παρακατάθεσης οριστικής αποζημίωσης ιδιοκτητών έκτα¬ 
σης που βρίσκεται στην περιοχή Δήμου Αργυρούπολης και που 
απαλλοτριώθηκε υπέρ και με δαπάνη του Ο.Σ.Κ. με σκοπό την ανέ¬ 
γερση διδακτηρίου του 12ου Δημ. Σχ. Αργυρούπολης. 6 

Ειδοποίηση παρακατάθεσης συμπληρωματικής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Χαλανδρίου και 
που απαλλοτριώθηκε υπέρ και με δαπάνη του Ο.Σ.Κ., με σκοπό την 
ανέγερση διδακτηρίου του 5ου Γυμνασίου Χαλανδρίου. 7 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης από ακίνητο που βρίσκεται 
εντός του εγκεκριμένου ρυμοτομικού σχεδίου του Δήμου Θεσσαλονί¬ 


κης (Ν. Θεσσαλονίκης). 8 

Έγκριση μεταφοράς συντελεστή δόμησης διατηρητέου ακινήτου που 
βρίσκεται στην περιοχή Νέου Φαλήρου του ρυμοτομικού σχεδίου του 
Δήμου Πειραιά (Ν. Αττικής). 9 

ΑΠΟΦΑΣΕΙΣ 

Τροποποίηση ρυμοτιμικού σχεδίου Δήμου Αμαρουσίου για την μετατό¬ 
πιση των οικοδομικών και ρυμοτομικών γραμμών μεταξύ των Ο.Τ. 

38-39 και 42-31.10 

Τροποποίηση ρυμοτομικού σχεδίου Πόλεως Διστόμου στην πιν. 4 Ν. 

Βοιωτίας .11 

Τροποποίηση του ρυμοτομικού σχεδίου της Δράμας στο Ο.Τ. 913 με 
μείωση του πλάτους της οδού Ακρίτα .12 


Χαρακτηρισμός ως κοινοτικής οδού αυτής που συνδέει τον Μυλοπόταμο 
με την Βιομηχανική Ζώνη Δράμας.13 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1021899/1587/0010 (1) 

Αναγκαστική απαλλοτρίωση ακινήτων στη θέση Πλακωτό της Κοινότητας 

Μαγούλας Αττικής, για την ολοκλήρωση του Διεθνούς Εμπορευματικού 

Κέντρου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/1971 «περί αρμοδιότη- 
τος των νομαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του Ν.Δ. 3077/1954 «περί Γενικών Αποθηκών», όπως 
συμπληρώθηκε με το άρθρο 26 του Ν. 1746/1988 «Ρύθμιση του θεσμού 
των Επιμελητηρίων και άλλες διατάξεις», αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ολοκλήρωση του Διεθνούς Εμπορευματι- 
κού Κέντρου Αθηνών, έκτασης 18575 μ* που βρίσκεται στη θέση Πλακωτό 
της Κοινότητας Μαγούλας Νομού Αττικής και φαίνεται στο, με κλίμακα 
1:2000, από Νοέμβριο 1989 κτηματολογικό διάγραμμα του μηχανικού 
Σωτήρη Φαίδωνα Μιλήση και στον από 29.12.1989 κτηματολογικό πί¬ 
νακα του μηχανικού Στυλιανού Ιππ. Βογιατζόπουλου τα οποία έχουν θεω¬ 
ρηθεί από τον αρμόδιο Διευθυντή του Υπουργείου Εμπορίου Φ. Σταθόπουλο 
στις 13.12.1989 και στις 8.1.1990 αντίστοιχα. 

Στην έκταση που απαλλοτριώνεται προβάλλουν δικαιώματα κυριότητας 
οι: 1) Νικόλαος Μοίρας, 2) Ναπολέων Μοίρας κλπ. 

Η απαλλοτρίωση κηρύσσεται υπέρ και με δαπάνη της Α.Ε. με την επω¬ 
νυμία «ΠΡΟΝΟΜΙΟΥΧΟΣ ΑΝΩΝΥΜΟΣ ΕΤΑΙΡΕΙΑ ΓΕΝΙΚΩΝ ΑΠΟ¬ 
ΘΗΚΩΝ ΤΗΣ ΕΛΛΑΔΟΣ - ΠΑΕΓΑΕ» που έχει την έδρα της στην Αθήνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΓΕΩΡΓ. ΑΓΑΠΗΤΟΣ θ. ΓΚΑΜΑΛΕΤΣΟΣ 

-♦- 

ΑΝΑΚΟΙΝΩΣΕΙΣ 

Αριθ. Φ.913.3/18/13/α/11210 (2) 

I 'νωστοποίηση παρακατάθεσης αποζημίωσης για την απαλλοτρίωση έκτα¬ 
σης στην περιοχή Κάστρου, Δήμου Μύρινας της νήσου Λήμνου Ν. Λέσβου. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Το Νομοθετικό Διάτάγμα 797/71 «περί Αναγκαστικών Απαλλοτριώ¬ 
σεων» γνωστοποιεί σε όσους διεκδικούν δικαιώματα κυριότητας καθώς και 

στους τυχόν ενυπόθηκους δανειστές και τρίτους γενικά διεκδικητές πάνω 
στην έκταση των 1.610,12 μ2 που απαλλοτριώθηκε με την υπ ’ αριθμόν 
πρωτ. 2332/4.4.86 απόφασης Νομάρχη Λέσβου (ΦΕΚ 297/14.4.86 τ. 
Δ') για στρατιωτικές ανάγκες, στην περιοχή Κάστρου του Δήμου Μύρινας 
της νήσου Λήμνου του Νομού Λέσβου ότι η αποζημίωση που καθώρισε το 
Μονομελές Πρωτοδικείο Μυτιλήνης και Εφετείο Αιγαίου με τις υπ’ αριθμόν 
284/20.10.88 και 161/30.6.89 απόφασή του αντίστοιχα για τα ακίνητα 
και τα υπερκείμενα αυτών όπως φαίνονται στις κτηματογραφήσεις που συ- 
νταχθηκαν σε εφαρμογή των άρθρων 2 και 24 του Ν.Δ. 797/71 από την 
ΓΎΣ με αριθμό κτηματογράφησης 885/Α στις 6.4.79 και 10.7.87 αντί¬ 
στοιχα και θεωρήθηκαν νόμιμα έχει κατατεθεί στο Ταμείο Παρακαταθηκών 
και Δανείων και έχει εκδοθεί το υπ’ αριθμόν 693/23.3.90 Γραμμάτιο Σύ¬ 
στασης Παρακαταθήκης συνολικού ποσού δραχ. είκοσι πέντε εκατομμυρίων 
τετρακοσίων πενήντα μιας χιλιάδων οκτακόσιων (25.451.800). 

Η αποζημίωση αυτή θα καταβληθεί στους κατά το Νόμο δικαιούχους. 

Η παρούσα να δημοσιευθεϊ στην Εφημερίδα της Κυβερνήσεως. 

Αθήνα, 23 Μαρτίου 1990 

Ο ΥΠΟΥΡΓΟΣ 

ΘΥΕΟΔΩΡΟΣ ΝΤΕΓΙΑΝΝΗΣ 

' ♦- 

Αριθ. Τ.Τ. 2008 (3) 

Ανακοίνωση παρακατάθεσης αποζημίωσης ακινήτων που απαλλοτριώθη- 
καν αναγκαστικά για την κατασκευή της οδού από Π. ΧΑΛΚΙΟ- 
ΠΟΤΛΟ προς ΤΡΙΚΛΙΝΟ - Τμήμα 4ο Χ.θ. 0.+112,34 μέχρι Χ.θ. 
0+365,57. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Σύμφωνα με τα άρθρα 7 και 8 του Ν.Δ. 797/71 «περί αναγκαστικών 
απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την Τ.Υ. 1735/18.3.1987 (ΦΕΚ 
396/14.5.1987 Τεύχος Δ') απόφασή μας με την οποία κηρύχθηκε ανα¬ 
γκαστικά απαλλοτριωτέα έκταση συνολικού εμβαδού 2316 μ 2 για την κα¬ 
τασκευή της οδού από Π. ΧΑΛΚΙΟΠΟΥΛΟ προς ΤΡΙΚΛΙΝΟ - Τμήμα 4ο: 
Χ.θ. 0+112,34 μέχρι Χ.θ. 0+365,57 για λόγους δημόσιας ωφέλειας. 

β) Τους ενυπόθηκους δανειστές και τους τρίτους διεκδικητές των ακινή¬ 
των αυτών, ότι η αποζημίωση της εδαφικής επιφάνειας και των επικειμέ¬ 
νων της, όπως περιγράφονται στο σχετικό κτηματολογικό Πίνακα και Διά¬ 
γραμμα, καθορίστηκε με την αριθ. 204/1989 απόφαση του Μονομελούς 
Πρωτοδικείου Αγρίνιου και έχει κατατεθεί στο Ταμείο Παρακαταθηκών και 
Δανείων. 

Σχετικά έχει εκδοθεί το αριθ. 14949/7.3.1990 γραμμάτιο συστάσεως 
παρακαταθήκης ποσού δρχ. 1.025.480 (ενός εκατομμυρίου είκοσι πέντε 
χιλιάδων τετρακοσίων ογδόντα δραχμών) από το Γραφείο Παρακαταθη¬ 
κών Αμφιλοχίας. 

Η αποζημίωση θα δοθεί στους δικαιούχους που θ’ αναγνωρισθούν σύμ¬ 
φωνα με το Νόμο. 

Η παρούσα να δημοσιευθεϊ στην Εφημερίδα της Κυβερνήσεως. 

Μεσολόγγι, 12 Μαρτίου 1990 

Ο Νομάρχης 
ΒΑΣΙΛΗΣ ΛΑΖΑΡΗΣ 

-♦- 

Αριθ. 1886 (4) 

Ανακοίνωση παρακατάθεσης αποζημίωσης ακινήτων που απαλλοτριώθη¬ 
καν αναγκαστικά για την διαπλάτυνση της οδού Δερβένι - Μαμουσιά 
από Χ.θ. 1+000 μέχρι 2+400 και κατασκευή τεχνικού στη Χ.θ. 
0+450. 

Ο ΝΟΜΑΡΧΗΣ ΑΧΑΪΑΣ 

Σύμφωνα με τα άαρθρα 7 και 8 του Ν.Δ. 797/71 «περί αναγκαστικών 
απαλλοτριώσεων» γνωστοποιούμε: 

1) Σε όσους έχουν ή διεκδικούν δικαιώματα κυριάτητος στις ιδιοκτησίες 
που απαλλοτριώθηκαν αναγκαστικά με την αρ. 6275/524/17.4.86 από¬ 
φασή μας (ΦΕΚ 457/86 τ.Δ') με την οποία κηρύξαμε απαλλοτριωτέα 
έκταση 5.644.81 μ 2 για την κατασκευή των εργασιών του θέματος. 

2) Στους ενυπόθηκους δανειστές και τρίτους διεκδικητές των ιδιοκτη¬ 
σιών αυτών ότι η αποζημίωση της εδαφικής επιφάνειας των και των επικει¬ 
μένων της, όπως περιγράφονται στο σχετικό κτηματολογικό πίνακα, που 
καθορίσθηκε με την αρ. 222/87 απόφαση του Μονομελούς Πρωτοδικείου 
Αίγιου έχει παρακατατεθεί στο Ταμείο Παρακαταθηκών και Δανείων - 
Υποκατάστημα Πατρών. 

Σχετικά έχει εκδοθεί το αρ. 35876/9.3.90 Γραμμάτιο Συστάσεως Πα¬ 
ρακαταθήκης ποσού ενός εκατομμυρίου εννιακοσίων τριάντα έξι χιλιάδων 


τετρακοσίων επτά (1.936.407) δραχμών. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμο διαδικασία. 

Η ανακοίνωση αυτή να δημοσιευθεϊ στην Εφημερίδα της Κυβερνήσεως. 

Πάτρα, 22 Μαρτίου 1990 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. Φ 53830/4973 (5) 

Ειδοποίηση παρακατάθεσης συμπληρωματικής οριστικής αποζημίωσης 
ιδιοκτητών έκτασης που βρίσκεται στην περιοχή του Δήμου Ελευσίνας 
Ν. Αττικής και που απαλλοτριώθηκε υπέρ και με δαπάνη του Ο.Σ.Κ., 
με σκοπό την ανέγερση διδακτηρίου του 8ου Δημοτικού Σχολείου Ελευ¬ 
σίνας Ν. Αττικής. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της οδού 
Φαβιέρου 30, ειδοποιεί ότι σύμφωνα με την Π. 7222/2325/23.10.1984 
(ΦΕΚ 581/Δ/7.11.1984) κοινή απόφαση των Υπουργών Παιδείας θρη¬ 
σκευμάτων και Οικονομικών, για την κήρυξη αναγκαστικής απαλλοτρίω¬ 
σης, υπέρ και με δαπάνη του Ο.Σ.Κ. έκτασης εμβαδού 2.942 μ 2 (και σύμ¬ 
φωνα με το οριστικό διάγραμμα του κτηματογράφου 3046,24 μ 2 ), που βρί¬ 
σκεται μεταξύ των δρόμων Αισχύλου-Παναγιωτίδου-Βασ. Λάσκου Ο.Τ. 
82) και πιο συγκεκριμένα για τμήμα της όλης έκτασης 1262 μ 2 και ειδικά 
για το συρματόπλεγμα και τη σιδερένια δίφυλλη πόρτα που υπάρχει στην 
παραπάνω έκταση του Κων/νου και Γεωργίου Νικολούλια του Νικολάου 
και Χαρίκλειας Βάσση το γένος Γεωργίου Βάσση (πρώην συζύγου Νικ. Νι- 
κολούλια), με βάση την απόφαση του Ειρηνοδικείου με αριθμό 3229/ 
25.7.1989 και με επιτιόκιο 6% για 13 μήνες, καθώς και για δικαστική 
αμοιβή 12.000 δρχ. και προορίζεται για την ανέγερση διδακτηρίου του 8ου 
Δημοτικού Σχολείου Ελευσίνας κατέθεσε στο Ταμείο Παρακαταθηκών και 
Δανείων υπέρ των δικαιούχων ιδιοκτητών τη συμπληρωματική οριστική 
αποζημίωση που καθορίσθηκε σύμφωνα και με τις 276/18.4.1986 και 
2040/23.2.87 αποφάσεις αντίστοιχα του Μονομελούς Πρωτοδικείου και 
Εφετείου Αθηνών και εκδόθηκε το Νο 642/20.2.1990 γραμμάτιο σύστα¬ 
σης παρακαταθήκης για ποσό 158.970 δρχ. 

Αθήνα 23 Μαρτίου 1990 

Ο Αναπληρωτής 
Διευθυντής-Συντονιστής ΟΣΚ 
Ν. ΚΟΜΠΟΧΟΛΗΣ 

-♦- 

Αριθ. Φ.53502/4808 (6) 

Ειδοποίηση παρακατάθεσης οριστικής αποζημίωσης ιδιοκτητών έκτασης 
που βρίσκεται στην περιοχή Δήμου Αργυρούπολης και που απαλλοτριώ¬ 
θηκε υπέρ και με δαπάνη του Ο.Σ.Κ. με σκοπό την ανέγερση διδακτη¬ 
ρίου του 12ου Δημ. Σχ. Αργυρούπολης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της οδού 
Φαβιέρου 30, ειδοποιεί ότι σύμφωνα με την Π3398/1193/28.5.85 
(ΦΕΚ 286 Δ.'/31.5.85) κοινή απόφαση των Υπουργών Παιδείας θρη¬ 
σκευμάτων και Οικονομικών, για την κήρυξη αναγκαστικής απαλλοτρίω¬ 
σης, υπέρ και με δαπάνη του' Ο.Σ.Κ. έκτασης εμβαδού 2319 μ 2 , που βρί¬ 
σκεται στο Δήμο Αργυρούπολης και στους δρόμους Μακαρίου, Κυκλάδων 
και Πολεμιστών και προορίζεται για την ανέγερση διδακτηρίου του 12ου 
Δημ. Σχ. Αργυρούπολης κατέθεσε στο Ταμείο Παρακαταθηκών Δανείων 
υπέρ των δικαιούχων ιδιοκτητών την οριστική αποζημίιοση που καθορί¬ 
στηκε σύμφωνα με την 4097/87 απόφαση του Εφετείου Αθηνών και εκδό- 
δόθηκε το 897714/24.12.87 γραμμάτιο σύστασης παρακαταθήκης για 
ποσό 2.005.900 δρχ. 

Αθήνα 21 Μαρτίου 1990 

Ο Αναπληρωτής 

ι Διευθυντής-Συντονιστής ΟΣΚ 
Ν. ΚΟΜΠΟΧΟΛΗΣ 

Αριθ. Φ.54962/4543 (7) 

Ειδοποίηση παρακατάθεσης συμπληρωματικής αποζημίωσης ιδιοκτητών 
έκτασης που βρίσκεται στην περιοχή του Δήμου Χαλανδρίου και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 5ου Γυμνασίου Χαλανδρίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της οδού 
Φαβιέρου 30, ειδοποιεί ότι σύμφωνα με την Π. 5002/1969/3.9.85 (ΦΕΚ 
585/Δ/7.11.85) κοινή απόφαση των Τπουργών Παιδείας - Θρησκευμά¬ 
των και Οικονομικών, για την κήρυξη αναγκαστικής απαλλοτρίωσης, υπέρ 
και με δαπάνη του Ο.Σ.Κ. έκτασης εμβαδού 5372 μ 2 (και σύμφωνα με το 
οριστικό διάγραμμα του κτηματογράφου 5372 μ 2 ), που βρίσκεται στην πε¬ 
ριοχή του Δήμου Χαλανδρίου μεταξύ των δρόμων Μεθώνης - Λοκρίδος και 
Χαλκίδας και προορίζεται για την ανέγερση διδακτηρίου του 5ου Γυμνασίου 
Χαλανδρίου κατεθεσε στο Ταμείο Παρακαταθηκών και Δανείων υπέρ των 
δικαιούχων ιδιοκτητών τη συμπληρωματική αποζημίωση που καθορίσθηκε 
σύμφωνα με την 9394/1989 απόφαση του Εφετείου Αθηνών και εκδόθηκε 
το υπ’ αριθ. 657/5.3.90 γραμμάτιο σύστασης παρακαταθήκης για ποσό 
494.000 δρχ. (τετρακόσιες ενενήντα τέσσερις χιλιάδες), 

Αθήνα 16 Μαρτίου 1990 

Ο Αναπληρωτής 
Διευθυντής-Συντονιστής ΟΣΚ 
Ν. ΚΟΜΠΟΧΟΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ4470 (8) 

Έγκριση μεταφοράς συντελεστή δόμησης από ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου Θεσσαλονίκης (Ν. 
Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού ανω- 
τάτου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού των 
συντελεστών δομήσεων εις εμβαδά κατά την εφαρμογή του Ν. 880/1979» 
(Α’ 138), όπως τροποποιήθηκε με το από 19.6.1987 π.δ/γμα (Δ' 592). 

3. Τις διατάξεις του π.δ/τος 510/1979 «περί ρυθμίσεως θεμάτων μετα¬ 
φοράς συντελεστού δομήσεως κατά το Ν. 880/1979» (Α' 154), όπως τρο¬ 
ποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί αυ- 
στάσεως Υπουργείου Χωροταξίας, Οικισμού και Περιβάλλοντος», (Α' 57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρνηση 
και Κυβερνητικά Όργανα» (Α' 137). 


6. Την υπ’ αριθ. 1758/5.4.1989 πράξη συναίνεσης των Αναστασίας 
Πατ’ικα Ευσεβείας Λάππα και Σωτηρίας Πατίκα αποκλειστικών κυρίων του 
παρακάτω περιγραφομένου ακινήτου. 

7. Την από 25.8.1988 (αριθ. πρωτ. 61669/1988) αίτηση των Ανα¬ 
στασίας Πατίκα, Ευσεβείας Λάππα και Σωτηρίας Πατίκα. 

8. Την υπ’ αριθ. 38/πρ. 407/1988 γνωμοδότηση του κεντρικού Συμ¬ 
βουλίου Χωροταξίας, Οικισμού και Περιβάλλοντος. 

9. Την υπ’ αριθ. 40820/30.8.1989 απόφαση του Υπουργού Περιβάλ¬ 
λοντος Χωροταξίας και Δημοσίων Έργων για προέγκριση της σχετικής τε¬ 
χνικής μελέτης με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται η μεταφορά του συντελεστή δόμησης του ακινήτου (Βαρυνο- 
μένου) το οποίο ρυμοτομείται με το από 27.1.1925 διάταγμα (Α' 24) και 
το οποίο βρίσκεται εντός του ρυμοτομικού σχεδίου του δήμου Θεσ/νίκης (Ν. 
θεσ/νίκης) επί των οδών Μακεδονίας και Γρηγορϊου του Ε' του οποίου 
αποκλειστικοί κύριοι τυγχάνουν οι παραπάνω αιτούντες τη μεταφορά του 
συντελεστή δόμησης, όπως το βαρυνόμενου ακίνητο φαίνεται με στοιχεία 
ΑΒΓΔΑ στο σχετικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 4470/1990 πράξη του και που συνοπτικό του (αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφοράς 
του συντελεστή δόμησης είναι τα εξής: 

α) Εμβαδόν ακινήτου: 66,10 τ.μ. 

β) Ποσοστό κάλυψης: 70% 

γ) Συντελεστής δόμησης βάσει του οποίου πραγματοποιείται η μετα¬ 
φορά: 2,4 

δ) Δομήσιμες επιφάνειες που αντιστοιχούν σ’ αυτό, είναι: 66,10x2,4= 
158,64 τ.μ. 

ε) Μεταφερόμενη δομήσιμη επιφάνεια: 158,64 τ.μ. (46,27 τ.μ. από ισό¬ 
γειο και 112,37 τ.μ. από ορόφους). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των παραπάνω ιδιοκτητών για εμβαδό 158,64 τ.μ. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 7 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ» 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. Γ22560/89 (9) 

Έγκριση μεταφοράς συντελεστή δόμησης διατηρητέου ακινήτου που βρί¬ 
σκεται στην περιοχή Νέου Φαλήρου του ρυμοτομικού σχεδίου του Δήμου 

Πειραιά (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού ανω- 
τάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού των 
συντελεστών δομήσεων εις εμβαδά κατά την εφαρμογή του Ν. 880/1979» 
(Α' 138), όπως τροποποιήθηκε με το από 19.6.1987 Π. Δ/γμα(Δ' 592). 

3. Τις διατάξεις του π.δ/τος 510/1979 «περί ρυθμίσεως θεμάτων μετα¬ 
φοράς συντελεστού δομήσεως κατά το ν. 880/1979» (Α' 154), όπως τρο¬ 
ποποιήθηκε με το υπ’ αριθ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος», (Α' 57). 

5. Τις διατάξεις του εδαφίου ιδ της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθ. 27575/5.7.1989 πράξη συναίνεσης των Αγγελικής 
Στεφανίδη, Δημητρίου Στεφανίδη, Άννας Τσιαΐρη και Αιμιλίας Χαψή απο¬ 
κλειστικών κυρίων του παρακάτω περιγραφομένου ακινήτου. 

7. Την από 26.2.1988 αίτηση του Δημητρίου Στεφανίδη για την έκδοση 
τίτλου μεταφοράς συντελεστή δόμησης. 

8. Την υπ’ αριθ. 6/1.2.1989 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την υπ’ αριθ. 59222/12.9.1989 απόφαση του Υπουργού Περιβάλ¬ 
λοντος Χωροταξίας και Δημοσίων Έργων για προέγκριση της σχετικής τε¬ 
χνικής μελέτης. 

10. Την κατόπιν αυτοψίας του υπαλλήλου Βασίλη Αναγνωστόπουλου 
επιβεβαίωση των εμπλεκομένων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου του δήμου Πειραιά, στην περιοχή Ν. Φαλήρου και επί της 
οδού Ελ. Βενιζέλου 46, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η μεταφορά του συντελεστή δόμησης του ακινήτου που βρί¬ 
σκεται στην περιοχή Νέου Φαλήρου του ρυμοτομικού σχεδίου του δήμου 
Πειραιά (Ν. Αττικής) επί της οδού Ελ. Βενιζέλου 46, το οποίο έχει χαρα- 


κτηρισθεί ως διατηρητέο με την υπ’ αριθ. 21745/1214/16.3.1987 από¬ 
φαση του Υπουργού Περιβάλλοντος, Χωροταξίας και Δημοσίων Έργων (Δ' 
420/1987) και του οποίου την αποκλειστική κυριότητα έχουν οι Αγγελική 
Στεφανίδη, Δημήτριος Στεφανίδης, Άννα Τσιαΐρη και Αιμιλία Χαψή, όπως 
το βαρυνόμενο ακίνητο φαίνεται με στοιχεία Α, Β, Γ, Δ, Α στο σχετικό πρω¬ 
τότυπο διάγραμμα σε κλίμακα 1:500 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ αριθ. 22560/1990 
πράξη του και που αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφοράς 
του συντελεστή δόμησης είναι τα εξής: 

α) Εμβαδόν ακινήτου: 332,10 τ.μ. 

β) Συντελεστής δόμησης της περιοχής βάσει του οποίου πραγματοποιεί¬ 
ται η μεταφορά: 3% 

γ) Ποσοστό κάλυψης: 70% 

δ) Δομήσιμες επιφάνειες που αντιστοιχούν σ’ αυτά: 332,10x3— 996,30 

μ 2 · 

ε) Δομημένη επιφάνεια: 235,00 μ2 (97,88 μ2 στο ισόγειο, 93,50 μ2 
στον όροφο και 43,62 μ2 στο δώμα). 

στ) Μεταφερόμενες δομήσιμες επιφάνειες: 996,30 - 235,00 — 761,30 
μ2, ήτοι 134,59μ 2 από ισόγειο και 626,71 μ2 από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Αγγελικής Στεφανίδη, Δημητρίου Στεφανίδη, Άννας Τσιαΐρη και Αι¬ 
μιλίας Χαψή, για εμβαδόν 761,30 μ2, εκ των οποίων 134,59 μ2 από ισό¬ 
γειο και 626,71 μ2 από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων αινα- 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 31262/893/89 (10) 

Τροποποίηση ρυμοτιμικού σχεδίου Δήμου Αμαρουσίου για την μετατόπιση 
των οικοδομικών και ρυμοτομικών γραμμών μεταξύ των Ο.Τ. 38-39 
και 42-31. 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και κω¬ 
μών του Κράτους», όπως τροποποιήθηκε και συμπληρώθηκε μεταγενέ¬ 
στερα. 

2. Τις διατάξεις του Ν. 3200/55 «περί διοικητικής αποκεντρώσεως», 
όπως τροποποιήθηκαν και συμπληρώθηκαν μεταγενέστερα με το Ν.Δ. 
532/70. 

3. Τις διατάξεις του Α.Ν. 314/68, όπως τροποποιήθηκαν και συμπλη¬ 
ρώθηκαν με το Ν.Δ. 1018/71. 

4. Τις διατάξεις του Π.Δ. 183/86 ΦΕΚ 70Α/86 περί εγκρίσεως τροπο¬ 
ποιήσεων σχεδίων πόλεων. 

5. Την υπ’ αριθ. 197/88 απόφαση Δ.Σ. Δήμου Αμαρουσίου. 

6. Το πρακτικό 1 της Συνεδρίας 10 από 15.3.1990 του ΣΧΟΠ, αποφα¬ 
σίζουμε: 

Εγκρίνουμε την τροποποίηση του ρυμοτομικού σχεδίου, Δήμου Αμαρου¬ 
σίου για την μετατόπιση των οικοδομικών και ρυμοτομικών γραμμών με¬ 
ταξύ των Ο.Τ. 38-39 και 42-31 όπως απεικονίζεται στο τοπογραφικό διά¬ 
γραμμα που συνοδεύει την παρούσα απόφαση και το οποίο διάγραμμα θα 
αναρτηθεί για 15 ημέρες στα γραφεία της ΔΠΑΑ 2ος όροφος, Γούναρη 60, 
Αγία Παρασκευή από τη δημοσίευση της απόφασης σε ΦΕΚ, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 20 Μαρτίου 1990 

Ο Νομάρχης 
ΧΡΗΣΤΟΣ ΓΟΤΛΑΣ 

- +- 

Αριθ. 624 (11) 

Τροποποίηση ρυμοτομικού σχεδίου Πόλεως Διστόμου στην πιν. 4 Ν. Βοιω¬ 
τίας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώθηκε μεταγενέ¬ 
στερα. 

2. Τις διατάξεις του Ν. 3200/55 «περί διοικητικής αποκεντρώσεως» 
όπως τροποποιήθηκαν και συμπληρώθηκαν μεταγενέστερα με το ΝΔ 532/ 
70. 

3. Τις διατάξεις του Α.Ν. 314/68 όπως τροποποιήθηκαν και συμπλη¬ 
ρώθηκαν με το Ν.Δ. 1018/71. 

4. Τον Ν. 1032/80 (ΦΕΚ 57Α/80 (περί συστάσεως του Τπ. ΧΟΠ). 

5. Τον Ν. 1558/85 (ΦΕΚ 137/26.7.85) περί συστάσεως του ΥΠΕ- 
ΧΩΔΕ. 

6. Τις διατάξεις του άρθρου 21 του Ν.Δ. της 3.4.29 «περί ΓΟΚ» (ΦΕΚ 
115Α/22.4.29) που διατηρήθηκαν με το άρθρο 128 του Ν.Δ. 8/73 περί 
ΓΟΚ. 

7. Τις με αρ. Ε 123/15/4.1.61, Ε 4546/551/28.3.75, Γ30237/ 
4066/8.10.79 εγκυκλίους της Υπηρεσίας οικισμού του ΥΔΕ. 

8. Την με αρ. Ε 44/7.7.87 εγκύκλιο του ΥΠΕΧΩΔΕ. 

Βλέποντας και 

1. Την αποφ. Νομ. 36642/21.6.72 (ΦΕκ 156Δ’/7.7.72) περί εγκρί¬ 
σεως σχεδίου και καθορισμού όρων δόμησης. 

2. Την απόφαση Νομ. αριθ. 734/27.5.80 (ΦΕκ 351Δ'/16.6.80 περί 
καθορισμού όρων και περιορισμών δόμησης του ρυμοτομικού σχεδίου πό¬ 
λεως Διστόμου Ν. Βοιωτίας. 

3. Την αριθμ. 135/1989 απόφαση του δημοτικού συμβουλίου Διστόμου 
με την οποία προτείνεται η τροποποίηση του ρυμοτομικού σχεδίου πόλεως 
Διστόμου στην πιν. 4 και σύμφωνα με το τοπογραφικό διάγραμμα κλ. 
1:500 του πολ. μηχ. Ιωάννη Μπέσσα. 

4. Την αρ. πρωτ. 2752/1.12.89 βεβαίωση Δημάρχου Διστόμου, περί 
μη υποβολής ενστάσεων κατά της προτεινόμενης με την αριθμ. 135/1989 
αποφ. Δ.Σ. Διστόμου τροποποίησης. 

5. Την αριθ. 150/28.2.90 εισήγηση του Τ.Π. και Π.Ε. προς το Συμ¬ 
βούλιο ΧΟΠ Ν. Βοιωτίας. 

6. Τη σύμφωνη γνωμοδότηση του Συμβουλίου ΧΟΠ Ν. Βοιωτίας προς 


την εισήγηση του Τ.Π. και Π.Ε. που διατυπώθηκε στο πρακτικό αριθ. 1 
θέμα 2ον της 1.3.90 και εγκρίνει ομόφωνα τη προτεινόμενη τροποποίηση 
στην πιν. 4 του ρυμοτομικού σχεδίου πόλεως Διστόμου με την αναγνώριση 
δρόμου σαν εγκεκριμένου στα Ο.Τ. 19 και 20 όπως φαίνεται στο συνημμένο 
τοπογραφικό διάγραμμα κλ. 1:500, αποφασίζουμε: 

Εγκρίνουμε τη τροποποίηση του ρυμοτομικού σχεδίου πόλεως Διστόμου 
στην πιν. 4 και συγκεκριμένα στα Ο.Τ. 19 και 20 με την αναγνώριση δρό¬ 
μου σαν δρόμου του εγκεκριμένου σχεδίου όπως ακριβώς φαίνεται στο συ¬ 
νημμένο τοπογραφικό διάγραμμα κλ. 1:500. 

Η απόφαση αυτή να δημοσιευθεί στην Εφημερίδα της Κυβερνήσεως. 


Λιβαδειά 14 Μαρτίου 1990 

Ο Νομάρχης 

I. ΠΑΝΑΓΗΣ 


♦ 


Αριθ. ΤΠ - ΠΕ538 (12) 

Τροποποίηση του ρυμοτομικού σχεδίου της Δράμας στο Ο.Τ. 913 με μεί¬ 
ωση του πλάτους της οδού Ακρίτα. 


Ο ΝΟΜΑΡΧΗΣ ΔΡΑΜΑΣ 


Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και ειδικότερα τα άρθρα 3 και 70. 

2. Τις διατάξεις του Π.Ν. 314/1968 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α)και με την παρ. 3 του άρθρου 34 του Ν. 1577/85 (ΦΕΚ210/Α). 

3. Τις διατάξεις του υπ’αριθ. 183/1986Π.δ/τος(ΦΕΚ70/Α)και ειδι¬ 
κότερα το άρθρο 1. 

4. Την υπ’ αριθ. 116/9.5.1989 γνωμοδότηση του Δημοτικού Συμβου¬ 
λίου Δράμας. 

5. Την υπ’ αριθ. 5/12.2.1990 γνωμοδότηση του συμβουλίου Χωροτα¬ 
ξίας, Οικισμού και Περιβάλλοντος, νομού Δράμας, αποφασίζουμε: 


Άρθρο 1. 

Εγκρίνεται η τροποποίηση του ρυμοτομικού σχεδίου της Δράμας στο 
Ο.Τ. 913 με μείωση του πλάτους της οδού Ακρίτα από 12, ο μ. σε 10,00 
μέτρα. 


Άρθρο 2. 

Η ισχύς της παρούσας απόφασης αρχίζει από τη δημοσίευση της στην 
Εφημερίδα της Κυβερνήσεως. 

Δράμα, 20 Μαρτίου 1990 

Ο Νομάρχης 

ΙΩΑΝΝΗΣ ΜΑΧΑΙΡΙΔΗΣ 

- ♦- 

Αριθ. ΤΠ - ΠΕ 520 (13) 

Χαρακτηρισμός ως κοινοτικής οδού αυτής που συνδέει τον Μυλοπόταμο με 
την Βιομηχανική Ζώνη Δράμας. 

Ο ΝΟΜΑΡΧΗΣ ΔΡΑΜΑΣ 


Έχοντας υπόψη: 

1. Τις διατάξεις του Ν. 3200/55 και το Ν.Δ. 532/72 «περί διοικητικής 
αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων στον 
Υπουργό Β. Ελλάδας και τους Νομάρχες» όπως τροποποιήθηκε με το Ν.Δ. 
1018/71. 

3. Τις διατάξεις του Ν.Δ. 17.7.23 «περί παροχής σχεδίων πόλεων κλπ». 

4. Τις διατάξεις του Ν. 1577/18.12.85 «περί ΓΟΚ». 

5. Το Π.Δ. της 24.5.85 «για όρους δόμησης εκτός σχεδίου» ΦΕΚ 270/ 
31.5.85. 

6. Την εισήγηση του Προϊσταμένου του ΤΠ - ΠΕ Ν. Δράμας. 

7. Το έγγραφο αρ. 62/17.1.1990 της Κοινότητας Μυλοποτάμου. 

8. Την γνωμοδότηση του συμβουλίου ΠΕΧΩΔΕ αρ. 4/12.2.90, αποφα¬ 
σίζουμε: 

Χαρακτηρίζουμε ως κοινοτική την οδό που συνδέει τον οικισμό Μυλοπο¬ 
τάμου με την Βιομηχανική Ζώνη Δράμας, για το τμήμα που βρίσκεται 
εκτός των ορίων του οικισμού με την Βιομηχανική ζώνη, όπως σημειώνεται 
στο συνημμένο διάγραμμα και σε απόσταση 80μ. από την Εθνική οδό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 20 Μαρτίου 1990 
Ο Νομάρχης 

ΙΩΑΝΝΗΣ ΜΑΧΑΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




